Walter Kohut

Walter Kohut (aa: Walter Kohout; * 20. November 1927 in Wean; † 18. Mai 1980 in Innsbruck) woaraa estareichischa  Schauspüla.

Wosa bsundas guat kenna hod, woa, zwielichtige Gstoitn mid an grindign Charakat zum spüün. Fia soiche Roin woara a gfrogta Doastölla und so hoda oft Machos, Klaakriminölle, Strizzis („Wife-Beater“) oda Rechtsradikale vakeapat in seina eiganan Oat, wo ma de Gwoittätigkeit hinta da Fassad nua gspiat hod, wos seinan Figuan a gwisse Tiafn gem hod. Sei Doastöllung am Wiener Volkstheater vom Franz Moor in Die Räuber vom Friedrich Schillers is beriehmt wuan (Regisseur woa da Gustav Manker).  Und aa sei Alfred in de Geschichten aus dem Wiener Wald vom Ödön von Horváth (1961) im Fernsehn unta da Regie vom  Erich Neuberg is legendea, do woan aa so Kaliba wia da Hans Moser, da Helmut Qualtinger und de Johanna Matz dabei.

Zeascht woara mid da Schauspülarin Elfriede Irrall vaheirot, und daunn mit da Immy Schell, de wos de Schwesta woa von da Maria Schell. 

Bei de Drehoaweitn von dem Füüm Panische Zeiten is eahm am 14. Jänner 1980 da Kreislauf eigaungan, worauf a ins Koma gfoin is. Ea is aa nimma aufgwocht und noch a boa Monat gstuam.Kay Weniger: Das große Personenlexikon des Films, Band 4, S. 436, Berlin 2001
Sei Grob is am Friedhof Mauer (Gruppe 29, Reihe 2, Nummero 7) nem seina Frau.

 Füüm (Auswahl) 
 1961: Geschichten aus dem Wiener Wald (TV)
 1962: Frühere Verhältnisse (TV)
 1964: Das vierte Gebot (TV)
 1965: Italienische Nacht (TV)
 1966: In Frankfurt sind die Nächte heiß
 1967: Kurzer Prozess
 1967: Verräter (TV-Serie)
 1967: Mittsommernacht
 1967: Heißes Pflaster Köln
 1968: Das Kriminalmuseum: Das Goldstück (TV)
 1968: Tragödie auf der Jagd (TV)
 1969: Der Talisman (TV)
 1970: Die Delegation (TV)
 1972: Tatort: Münchner Kindl (TV)
 1972: Dem Täter auf der Spur: Ohne Kranz und Blumen (TV)
 1973: Supermarkt
 1973: Der Fußgänger
 1973: Gott schützt die Liebenden
 1974: Die Antwort kennt nur der Wind
 1974: Der Scheingemahl (TV)
 1975: Eurogang: Die letzte Lieferung (TV)
 1976: Lobster (TV-Serie, Episode 4: Handschellen)
 1976: Vier gegen die Bank
 1976: Die 21 Stunden von München
 1977: Die Brücke von Arnheim (A Bridge Too Far)
 1977: Unendlich tief unten (TV)
 1977: Die Kette (TV)
 1978: Die gläserne Zelle
 1978: Tatort: Der Feinkosthändler (TV)
 1979: Kassbach
 1979: Blutspur (Bloodline)
 1980: Die Undankbare
 1980: Panische Zeiten

 Im Netz 




 Beleg 

Kategorie:Österreicher
Kategorie:Geboren 1927
Kategorie:Mann
Kategorie:Artikel auf Wienerisch